《次韵答俞仲基二首 其一》
明代·董纪

人生契合无新旧，市道论交有浅深。莫效卞和三献玉，当辞王密四知金。

廉颇不负相如意，鲍叔真知管仲心。独为武侯长抱恨，空遗梁父旧时吟。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》